
Sažetak 


Rad se bavi analizom Goetheova Fausta kao katekizma slobodnog 
zidarstva pri čemu se pravila usporedba sa masonskim konstitucijama. 
Rad je pokazao da je Goetheov Faust zapravo nacrt slike suvremenog 
svijeta iz kojeg se Bog povukao. Mephistopheles nije đavao, a s nestankom 
Boga i đavla iz svijeta nestaje i pojam grijeha, kajanja i pokore. 


U predigri u kazalištu (Vorspiel auf dem Theater) čitamo u Faustu 
razgovor u stihovima između kazališnoga ravnatelja, pjesnika i šaljive 
osobe koja bi trebala biti glumac. Ravnatelj govori o kazalištu kao o 
poslovnom pothvatu i njegovoj želji da privuče mnoštvo u kazalište: 


Ich wunsche sehr, der Menge zu behagen, 
Besonders weil sie lebt und leben laSt! 


(...) 
 Denn freilich mag ich gern die Menge sehen, 
Wenn sich der Strom nach unsrer Bude drangt, 


Nato pjesnik prezrivo o gomili na čiji pogled od njega bježi duh: 


O sprich mir nicht von jener bunten Menge, 
Bei deren Anblick uns der Geist entflieht! 


Kazalište se u ovoj predigri pojavljuje kao gospodarski pothvat u 
kojemu se autor suprotstavlja poduzetniku.“ Kod Goethea tu pro- 
govara duh suvremenog kapitalizma, što začuđuje, jer je Goethe živio 
u gospodarski zaostaloj zemlji, kakva je Njemačka bila u njegovo 
doba. Slično se nalazi i kod G. A. Burgera koji je vidio budućnost kao 
suprotstavljanje intelektualaca masama. * 


Služio sam se izdanjem Goethes Werke, herausgegeben von Heinrich Kurz. 
Kritisch durchgesehene Ausgabe mit Beifiigung aller Lesarten, Vierter Band, 
Leipzig, s. a. Verlag des Bibliographisches Instituts. 

2 Ivan Pederin, Entertaintment and Fun in the XIX Century Dalmatia, Ludica, 

Annali di storia del gioco, Treviso, 2 (1996), str. 121-143. 

Š > Bernd Lutz (Hrsg.) Deutsches Buirgertum und literarische Intelligenz 1750 - 
1800, Stuttgart, 1974.; Anthony Williams, The Ambivalences in the Plays of the 
Young Schiller about Contemporary Germany, str. 14. 

Na početku prvoga dijela čitamo Faustov monolog koji slijedi 
monolog Shakespeareova Richarda III., ali se od njega ipak razlikuje: 


Heifše Magister, heiBe Doctor gar, 
Und ziehe schon an die zehen Jahr, 
Herauf, herab und quer und krumm, 
Meine Schiller an der Nase herum - 


Ovdje se profesor gleda iz perspektive (lošeg) studenta, a to je 
bio Goethe čija je doktorska disertacija odbijena. I sirovi jezik blizak 
slangu jezik je lošeg studenta. No, ovaj monolog ujedno je i najava 
rata tradicionalnoj znanosti kojom se dovodi u pitanje položaj 
bogoslovlja kao prve među znanostima. Ovaj monolog je satira na 
bogoslovlje.“ U drugoj polovici XVIII. stoljeća sve manje se tiskaju 
didaktična i bogoslovna djela, a sve više svjetovno-estetska djela. 
Pjesnici nastoje postati tumačima svijeta, što su do tada bili sveće- 
nici.? Goethe se već na samom početku svojega djela iskazuje kao 
borac za suvremenost. U nastavku Faustova monologa on se obraća 
čaranjima i astrologiji i spominje Nostradamusovu knjigu. Čaranja i 
astrologija sredstva su animističke orijentacije u svijetu, odnosno 
pokušaj animista da utječu na prirodne sile u kojima animisti ne vide 
razliku prema nadnaravnim silama. Kod Goethea je priroda nešto 
slično pa čitamo u nastavku monologa opis prirode kao beskonačne, 
s grudima kao majčinskim izvorom života: 


Welch Schauspiel! Aber ach! Ein Schauspiel nur! 

Wo fafš3 ich dich, unendliche Natur? 

Euch Bruste, wo? Ihr Quellen alles Lebens, 

An denen Himmel und Erde hangt 

Dahin die welke Brust sich drangt - 

Ihr quellt, ihr trankt, und schmacht ich so vergebens? 


Ova Goetheova priroda ipak nije nešto pozitivno, iako se mate- 
rijalizam poziva na Goethea.“ Kod Goethea je priroda Bog,“ a to ne 
može, a da nas ne podsjeti na animističku sliku svijeta iz kojega se 
vrhovni Bog povukao i prepustio upravljanje svijetom svojoj djeci ili 


“HA. Korff, Geist der Goethezeit. Versuch einer ideellen Entwicklung der 


klassisch-romantischen Literaturgeschichte, I. Teil, Sturm und Drang, Leipzig, 
41958., str. 266. | 

Ibid, Hans. J. Haferkorn, Zur Entstehung der biirgerlich-literarischen Intelligenz 
und des Schriftstellers in Deutschland zwischen 1750 und 1800, str. 194, 197. 
Oskar Walzel, Deutsche Dichtung von Gottsched bis zur Gegenwart, II. Potsdam, 
1930. Str. 13. : 

7 HA. Korff, nav. dj., str. 23. 

manjim bogovima.“ Goetheova priroda nije antropocentrična, priroda 


je u Bogu, a Bog je u prirodi.? Ali ako Goetheova priroda nije 


antropocentrična, ona onda nije ni kršćanska jer je u Genezi čovjek 
dijete Božje, a svijet čovjekovo vlasništvo koje mu je poklonio Bog 
otac. Goethe pak napučuje prirodu u Faustovu monologu duhovima 
koji se rađaju iz plamena. Faust se odvraća od kršćanstva i 
rubrificira vjeru pod praznovjerje (str. 29), a jedno i drugo spada u 
nazore prosvjetiteljstva o vjeri i Crkvi. 

U Prologu na nebu - Prolog im Himmel - Bog razgovara s đavlom 
pri čemu Goethe očito ne zaboravlja na takav razgovor u Knjizi 
Jobovoj, jer Goethe je bio protestant koji je u mladosti mnogo čitao 
Bibliju. Na kraju ovog razgovora Bog se povlači iz svijeta u nebo i 
prepušta svijet Mephistophelesu. Ovakvi kozmički dijalozi spadaju u 


stilske značajke književnosti toga doba, naći će se npr. kod Miltona i 


Klopstocka, pa kod mladog Byrona u Childe Harold's Pilgrimage. 
Počela ovih dijaloga moglo bi se tražiti u pijetističkoj pobožnosti. No, 
ovakvo povlačenje Boga iz svijeta ujedno je i put prema animizmu. U 
većini svjetskih religija uspomena na jednoga vrhovnog Boga nije se 
ugasla, ali se taj vrhovni Bog povukao iz svijeta i prepustio uprav- 
ljanje svijetom svojoj djeci i manjim bogovima. Animistički Hererosi u 
južnoj Africi vjeruju da se vrhovni Bog Ndyambi na taj način povukao 
iz svijeta;'* Uran i Kron prognani su iz svijeta. Ovi niži bogovi pak 
nisu svemogući, ali su povezani s prirodnim silama ili su sami 
prirodne sile na kojemu se može djelovati čaranjima. Kad se Ahil u 
Homerovoj Ilijadi vratio u borbu, napao ga je Trojancima naklonjeni 
bog rijeke Skamander tako što je poplavio polje na kojem se Ahil 
nalazio pa se činilo da će se Ahil utopiti. On je zazvao svoju božansku 
majku Tetidu, ona je požurila Hefestu, a Hefest je poslao vatru pa su 
se vode riječnoga boga Skamandera morale povući u korito. Odisej 
mora za povratka u zavičaj svladati mnogobrojne teškoće i zapreke 
koje mu prave mjesni bogovi, a ti su mjesni bogovi zapravo prirodne 
sile. U Prologu na nebu Gospodin što se povlači u nebo govori o 
prirodi kao vječnoj što ljude obseže ljubavlju. 


Das Werdende, das ewig wirkt und lebt, 
Umrfafš euch mit der Liebe holden Schranken (str. 18). 


Š > Mircea Eliade, Aspects du myuthe, Paris 1963., str. 119. 

" — Akten internationaler Kongresse auf den Gebieten der Asthetik und der 
Literaturwissenschaften, hrsg. von Horst Albert Glaser, Bd. I.; Goethe und die 
Natur. Referate des Triestiner Kongresses, Frankfurt am Main - Bern - New York, 
1986.; Klaus Michael Meyer-Abich (Hamburg), Selbsterkenntnis, Freiheit und 
Ironie - die Sprache der Natur bei Goethe, str. 57. 


19 Mircea Eliade, Aspects du mythe, Paris, 1963. 

Isto se događa u animizmu. Bog se povlači iz svijeta i prepušta 
upravljanje svijetom manjima, mjesnim bogovima povezanima s 
prirodom. To je postupak koji odgovara silćnce de Dieu Gabriela 
Marcela, Nietzscheovoj smrti Boga ili pomračenju Boga - Gottes- 
finsternis Martina Bubera. Goethe se odvraća od Stvoritelja prema 
stvorenome posve u smislu animizma. U animizmu su bogovi u krv- 
nom srodstvu s prirodnim silama, iz snošaja litice i vode nastaje 
pijesak, šljunak i drugi minerali, u Australiji neki totemi označavaju 
spolne skupine, a poznat je i snošajni totem iz kojega nastaju djeca; 
to nije totem oca, majke ili djeda, nego neka biljka ili prirodna sila 
koja vezuje mitove s nekim mjestom gdje je majka prvi put osjetila da 
je trudna."! Goethe u svom pojmu prirode slijedi tu divinizaciju 
prirode i stavlja čovjeka u prirodu, ali ne kao vrhunac stvaranja, kako 
to čitamo u Bibliji, nego kao nešto što je drugim biljkama i životi- 
njama jednakopravno. Ova razmatranja pokazuju da je znanstveni 
način mišljenja isto tako logičan kao mišljenje totemizma i animizma, 
jedno i drugo oslanjaju se na naglašenu  intelektualnost. Goethe bi: 
prema tome bio tvorac suvremenog animizma ili poganstva. Pitanje 
koje se sada postavlja jest da li je animizam uopće povijesno nadi- 
đeno stanje ili stalna orijentacija ljudskoga duha. Ako je tako, onda 
se mi nalazimo u recidivi animizma koja počinje s Goetheom. 

Temelj Objave jest vjera u jednoga i svemogućeg Boga koji je 
stvorio svijet i koji je izvor dobra i ćudorednosti, ali i vjera u đavla 
kao kneza zla i tame od kojega počinje grijeh. U prologu na nebu 
Mephistopheles govori ironičkim jezikom s Bogom i obećava ljudima 
bolji život ako budu slijedili načela razuma. Ironija daje jeziku neko 
svjetlucanje, jezik lebdi, autor se s njime poigrava, a tu i tamo svijet 
obasjava bljesak neke munje.'“ Mephistopheles kaže o sebi da je duh 
stalnog poricanja, i to s pravom, jer sve što nastaje vrijedno je da 
propadne pa bi najbolje bilo da ništa ne nastane pa je zbog toga 
element u kojem on postoji grijeh i zlo: 


Ich bin der Geist, der stets verneint! 
Und das mit Recht; denn Alles, vas entsteht, 
Ist werth, dafš es zu Grunde geht; 
Drum besser wars, daf3 Nichts entstunde, 
So ist denn alles, was ihr Sunde, 
Zerstorung, kurz das Bose nennt, 
Mecin eigentliches Element. 


1 Klod Levi Stros (Claude Lćvi Strauss), Totemizam danas, Beograd 1979, str. 43, 
52,55. 
12 Beda Allemann, Ironie und Dichtung, Pfullingen, 21969, str. 14 

No, na ovaj se način zlo jako relativizira ironijom. Goetheov 
umjereni jezik sredine — wohltemperierte Sprache der Mitte," 
sredstvo je kojim se postiže ta ironija koja ne želi ništa objasniti, niti 
se želi nekamo svrstati, ali koja sumnja u temeljne vrijednosti 
kršćanstva. Mephistopheles ipak nije nikakav zloduh koji Fausta 
baca u nesreću i propast, zlo u njemu je upitno. On se prema Faustu 
odnosi kao mentor koji mu objašnjava što je život, vodi ga kroz život, 
ukratko rečeno - on je duh spoznaje. Svijet je, a tako i priroda u 
očima animista, ni dobar ni zao, ali život je nešto po čemu se _izgra- 
đuje Faustova ličnost. On je u početku zavodnik, onda Obergeneral, 
gospodarstvenik. Tek onda kad je Faust sve doživio, kad je prošao 
kroz sve pokrajine života, tek onda je on potpun čovjek i velika 
ličnost, a zapravo svijet. Na kraju II. dijela Faust je inženjer koji 
mnogima daje kruh. To je potpuno odvraćanje od kršćanskog načina 
života. Za kršćanina je život tek put k Bogu koji traje kratko, a 
završava naglo. Čovjek stupa u blizinu Božju tako da čini dobra djela 
i posti. Ivan Krstitelj i Krist išli su u pustinju i postili. Faust se 
odvraća od bogoslovnih razmišljanja i ide s Mephistophelesom, koji 
ga vodi kroz život da doživi što više, da postane potpuna i čvrsta 
ličnost, da svijetu donese napredak i napokon da bude štovan kao 
Bog. To je početna slika iz koje nastaje suvremeni čovjek koji hoće da 
ga se štuje kao Boga, pa Mephistopheles govori Faustu da zatakne 
kokotovo pero za šešir, pripaše sablju i tako ide kroz život: 


Die Hahnenfeder auf dem Hut. 

Mit einem langen, spitzen Degen, 

Und rathe nun dir kurz und gut, 

Dergleichen gleichfalls anzulegen 

Damit du, losgebunden, frei, 
 Erfahrest, was das Leben sei. (str. 50) 


Što je dobro, to je jasno u Faustu - to je napredak i to napredak 
oslonjen na razum i znanost. Goethe sam smatrao je sebe znanstve- 
nikom i prirodoslovcem, a ne pjesnikom, a smatrao je da se znanosti 
pjesništvo mogu sjediniti.'* Faust je pored ostalog borba čovjeka u 
prirodi u industrijsko-znanstvene svrhe. To je Goetheov mit o grijehu 
istočnome koji vodi prema pobjedi čovjeka nad prirodom; ta pobjeda 


13 Emil Staiger, Goethe 1814 - 1832, Zurich, 1952, str. 201. 


14 Pierre Bertraux (Paris), Goethe als Forscher? In: Akten internationaler Kongresse 
auf den Gebieten der Asthetik und der Literaturwissenschaften herausgegeben von 
Horst Albert Glaser, Bd. I.; Goethe und die Natur, Referate des triestiner 
Kongresses, Frankfurt am Main - Bern - New York, 1986. str. 27. 

danas se pokazuje kao naš poraz jer smo samo dio prirode. Faust 
ne traži političku vlast, tu djeluje nesklonost doba prema Napoleonu, 
Faust je poduzetnik koji želi prisvojiti prirodne sile, on stvara pojam 
nacije kao vlasnice jednog teritorija u kojem se kriju rude i prirodna 
bogatstva.!'* Tu se nazire i stanoviti nesporazum, jer jednom je čovjek 
član prirode, ravnopravan s biljem i žiotinjama, a onda želi postati 
njezinim vlasnikom. Ta zabuna nestaje kad čitamo Fausta kao 
pohvalu i obožavanje ovozemaljskog života. Faust živi posve na ovom 
svijetu, pogled u vječnost neće se naći u tom djelu. 

Sad valja nešto reći i o Mephistophelesu. Mephistopheles nije 
opak, on nije kršćanski đavao iz Jobove knjige, a nije ni đavao koji je 
napastovao Krista u pustinji. On nije ni đavao iz pučke knjige o 
Doktoru Faustusu koji je dušu prodao đavlu. Mephistopheles govori 
u Prologu na nebesima na nepriličan način s Gospodinom, a to je 
način koji se jasno razlikuje od jezika kršćanske molitve: i 


Da du, o Herr, dich einmal wieder nahst 

Und fragst, wie Alles sich bei uns befinde, 

Und du mich sonst gewčhnlich gerne sahst, 

So siehst du mich auch unter dem Gesinde. 

Verzeih, ich kann nicht hohe Worte machen, 

Und wenn mich auch der ganze Kreis verhohnt; (str. 16) 


Ovo je kolokvijalni jezik, jezik svakidašnjice, blizak studentskom 
jeziku, jezik koji se jasno razlikuje od svečanog jezika tradicionalne 
feudalne svečanosti. Ovaj jezik razvijao se u XIX. stoljeću i kretao se 
od deklamacijskog jezika Schillerova kazališta i bečkih kazališta 
biedermeiera do konverzacijskog tona Heinricha Laube u Burg- 
theatru 1850.-ih godina, kretao se od tragedije do drame, koja zasvje- 
dočuje nesklonost suvremenoga velegradskog čovjeka svečanostima 
feudalnog dvora. U tom jeziku i u Mephistophelesovu djelovanju 
nema baš ničeg satanskog. Slobodne zidare, a to je bio Goethe, u to 
doba su i prije optuživali da su satanska sekta pa tako James 
Anderson piše o tome: “Haben nicht Leute in vorigen Zeiten so wohl, 
als jetzo, vorgegeben, als ob die Frey-Maurer in ihren Logen den 
Teuffel in einem Creiif3 brćichten, und wenn sie ihre Sachen mit ihm 
vollendet, ihn mit einem Gerdusch oder Zuruff nach eigenem 
Gefallen wieder zur Ruhe anwiesen? (...) Andere wollen auf des 
Kochs gliihend heisses Eisen oder den Salamander schworen, 


15 Klaus Michael Meyer-Abich (Hamburg), Selbsterkenntnis, Freiheit und Ironie - die 
Sprache der Natur bei Goethe, isto, str. 52. 

16 Hans Christoph Binswanger (St. Gallen), Die moderne Wirtschaft als diedernistieher 
Prozef3 - eine &čkonomische Deutung von Goethes Faust, isto, str. 165. 

iwwodurch man dem neugemachten Maurer ein unausloschliches 
Merckmal gdibe, um ihm das Vermogen der Verschwiegeheit zu 
ertheilen.'" Ovo može objasniti lik Mephistophelesa: u tom liku 
otkrivamo ironiziranje ovih pučkih nazora, polemiku sa stranom 
riječi ljudi koje Goethe na ovaj način ograničava na područje malogra- 
đanštine. Ironiziranje ovih pučkih nazora osobito je očito u Valpur- 
ginoj noći, gdje se vjerovanje u vještice ograničava na područje 
praznovjerja. Progoni vještica bili su način na koji se Katolička crkva 
branila od vraćanja u animizam, Goethe se sa smješkom odvraća od 
ove katoličke zabrinutosti, ali to čini na sebi svojstven način - nikad 
izričito. U Faustu nalazimo mnogo jezika, to je jednom jezik znanosti, 
pa kolokvijalni jezik studenata u Faustovu monologu u prvom dijelu, 
pa slang u sceni u Auerbachovu podrumu, vojnički slang Marga- 
rethinog brata Valentina i napokon folklorni jezik Valpurgine noći. 
Na takvom miješanju jezika počiva tehnika montaže u romanu Die 
Rdittin, Giintera Grassa, u kojemu se isprepleću jezici novinarstva, 
znanosti, državne uprave, politike i dr., i onda se montiraju u tekst. 
Goethe ovom tehnikom postiže nešto drugo, on čini svoje likove 
nezavisnima od sebe kao autora, oni time prestaju biti njegovi 
predstavnici, ili Goethe ostavlja čitatelja u sumnji stoji li on kao autor 
iza njih ili ne. Goethe je prognao Gretchen i njezinu majku na 


područje malograđanštine. Goethe je s Christophom Martinom 


Wielandom u njegovu romanu Die Abderiten, eine sehr wahrsch- 
einliche Geschichte sutvorac pojma malograđanštine, koji pak 
odgovara slobodnozidarskom pojmu Prophanen. Kod Goethea su 
Margarethe i njezina majka sa susjedstvom malograđani, ali nisu kao 
takvi manje vrijedni ljudi, štoviše, Margarethe spada u najljepše i 
najtoplije ženske likove u svjetskoj književnosti. Goethe uzima 
međutim odstojanje od nje, daje joj vlastiti i nezavisni život, pa je 
tako njezina molitva Gospi prožeta dubokom katoličkom pobož- 
nošću, iako Goethe nije bio ni katolik ni vjernik. Goetheu to uspijeva 
uporabom jezika katoličke pobožnosti: 


O neige, 

Du Schmerzensreiche, 

Dein Antlitz gnadig meiner Noth! 
Das Schwert im Herzen, 


17 Služio sam se njemaćkim prijevodom koji je čitao Goethe Neus Constitutionen-Buch 
Der Alten und Ehrwirdigen Bruderschaft Der FreyMaurer, Worin Die Geschichte, 
Pflichten, Regeln/cz. derselben/ Auf Befehl der Grossen Loge, Aus Ihren alten 
Urkunden, glaubwiirdigen Traditionen und Loge-Biichern Zum Gebrauch der Logen 
verfasset worden von Jacob Anderson/ D. D. Aus dem Englischen ubersetzet, Frankfurt 
am Mayn, Zu finden in der Andre&ischen Buchhandlung, 1741., str. 377. 

Mit tausend Schmerzen 
Blickst auf zu deines Sohnes Tod. (str.117) 


Faust je zaveo Margarethe i napustio je trudnu, to je zločin, i on 
je sukrivac u njezinu čedomorstvu i smrti, ali to sve nije u Goetheovu 
djelu grijeh, a Faust ne osjeća nikakva kajanja. Svijest o grešnosti 
čovjeka blisko je vezana s kajanjem i pokorom, a kajanje i pokora 
temeljne su vrijednosti kršćanskog života, bogoslovlja i kršćanskog 
doživljaja svijeta. Grijeh i kajanje obrazloženje su sakramenta ispo- 
vijedi, kajanje i pokora prožimlju Davidove psalme, korizma je jedno 
od težišta liturgijske godine. Mnogi sveci katoličke crkve napisali su 
ispovjedne autobiografije. No, Faust nema osjećaja krivnje i ne čini 
pokore. Umjesto da se ispovjedi, nastoji doživjeti što više, nastoji 
spoznati život i učiniti dobra. To mu i uspijeva, ali je njegov doživljaj 
života ujedno i doživljaj života suvremenog čovjeka kojemu gotovo 
potpuno nedostaje osjećaj za grijeh, kajanje i pokoru. U srednjem 
vijeku ispovjednik je poslao raskajnoga grešnika za pokoru na hodo- 
čašće u Svetu zemlju ili u Santiago de Compostela. A danas? Svijet u 
kojemu se Faust kreće, svijet je iz kojega se Bog povukao i u kojemu 
uopće nema đavla, ali to je svijet u kojemu se nastoji da ljudima bude 
što bolje. No, to je svijet bez djece. Faust također nema djece, nema ni 
vremena misliti na djecu, a Margarethe je čedomorka. Faust se i ne 
ženi, on s Margarethom ima izvanbračni odnošaj. Brak i djecu 
ograničava na područje malograđanštine. To je slobodnozidarski 
svijet, svijet budućnosti, koji nas jako može podsjetiti na današnji 
svijet u kojemu su djeca i Crkva suvišni, na laički svijet sexual per- 
missivness, kako se u novinskom slangu naziva i preporuča spolna 
raspuštenost i pravo na pobačaj, što sve postaje znakom suvreme- 
nosti nekog društva. Knjiga Jamesa Andersona nije nikakva ideo- 
logija slobodnih zidara, ali jako podsjeća na Mandreregola srednjo- 
vjekovnih bratovština. Ideologiju slobodnih zidara valja tražiti kod 
Goethea. No, ta ideologija zapravo je bogoslovlje, i to bogoslovlje što 
se odvaja od kršćanskog bogoslovlja, pravo krivovjerje. Goetheov 
Faust bi prema tome bio katekizam slobodnih zidara. Slobodni zidari 
pak nisu nipošto ateisti, oni priznaju jednoga velikog arhitekta i 
izumitelja svijeta - groBen Baumeister und Erfinder der ganzen 
Welt.'? 

Faust ne nastoji osvojiti političku vlast, u tome bi se mogla tražiti 
osuda Napoleonove demonske opsjednutosti vlašću. Faust želi prožeti. 
svijet i potvrditi se na svim područjima života. Car u drugome dijelu 
izgleda kao tigar od papira i nemoćna marioneta. Temelj je u životu 


18 Isto, str. 339. 

države i u funkcioniranju gospodarstva mnogo važniji, pa i bitan. Tu 
možemo spoznati suvremeni politički osjećaj. Sad upućujemo na 
Lessingove slobodnozidarske razgovore - Freimaurer Gesprache.!? 
Prema Lessingu slobodni zidari iskazuju se djelima pa su tako u 
Stockholmu osnovali nahodište, u Dresdenu su našli posao siro- 
mašnim djevojkama, u Braunschweigu su osnovali poduku u crtanju 
za dječake. Njihova djela velika su i djeluju u stoljećima budućnosti. 
Mravi i pčele žive u zajednici, ali u toj zajednici nitko ne zapovijeda, u 
njoj vlada poredak i bez vlasti. Ljudi ne postoje zato da budu 
podanici, države moraju služiti ljudima, moraju ih sjedinjavati i voditi 
u sreću. Slobodni zidari ne nastoje ujediniti svijet u jednoj velikoj 
državi, nego provesti iste zakone u cijelome svijetu, ljude valja 
sjedinjavati razdvajanjem. Građanski zakoni protežu se i preko 
državnih granica. Prema Lessingu je među zakonodavcima bilo vrlo 
mnogo slobodnih zidara pa je tako Congress u SAD-u zapravo loža u 
kojoj sjede istomišljenici što usmjeruju državni način mišljenja. Ovaj 
način mišljenja iskazuje Fausta kao temeljnu ideološku knjigu 
slobodnog zidarstva. Značenje je toga djela da je ono točno izrazilo 
osjećaje suvremenog čovjeka u sadašnjosti s pogledom u budućnost. 

Goetheov Faust slovi kao teško razumljivo štivo, a on to i jest. 
Ključ za njegovo razumijevanje je navedeno djelo Jamesa Andersona, 
a Faust je zapravo uz ostalo knjiga za obrazovanje masona i za širenje 
masonske misli u svijetu. 


GOETHE'S FAUST, DEISM AND FREEMASONRY 


Summary 


Tis article is an analyses of Goethes Faust seen as a fundamental 
book of the freemasonry and Goethe was a highranking freemason. 
Goethes Faust results to be a draw up of the modern world, a world 
abandoned by the Lord and deprived of the devil. This world is 
subsequently deprived of the evil, the sin and the penitence, and that 
all is the mark of modern man. 


19 Služio sam se izdanjem u Stuttgartu, 1946. 


303 


